Diari Oficial de la Generalitat Valenciana


Sumari del DOGV 7002, del 12-04-2013 (2013/3490)

RESOLUCIÓ de 12 de març de 2013, de la directora general d'Innovació, Ordenació i Política Lingüística, per la qual s'aprova la realització de l'avaluació diagnòstica en els nivells de l'ensenyança obligatòria, durant el curs 2012-2013, en els centres educatius sostinguts amb fons públics de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7002

Data del DOGV
:   12-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/3490


Data del document
:   12-03-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 12 de març de 2013, de la directora general d'Innovació, Ordenació i Política Lingüística, per la qual s'aprova la realització de l'avaluació diagnòstica en els nivells de l'ensenyança obligatòria, durant el curs 2012-2013, en els centres educatius sostinguts amb fons públics de la Comunitat Valenciana. [2013/3490]  
La Llei Orgànica 2/2006, de 3 de maig, d'Educació, establix que les administracions educatives realitzaran l'avaluació de diagnòstic de les competències bàsiques aconseguides pels alumnes de tots els centres quan finalitzen el segon cicle de l'Educació Primària i el primer cicle d'Educació Secundària Obligatòria.   
El Decret 111/2007 i el Decret 112/2007, ambdós de 20 de juliol, del Consell, establixen, respectivament, el currículum d'Educació Primària i el currículum d'Educació Secundària Obligatòria a la Comunitat Valenciana.   
L'Orde d'11 d'abril de 2006, de la Conselleria de Cultura, Educació i Esport, per la qual es regula l'avaluació diagnòstica en l'ensenyança bàsica de la Comunitat Valenciana, definix l'objecte, l'àmbit d'aplicació, la finalitat, el contingut i el procés de l'avaluació de diagnòstic. En l'apartat quart del punt tercer, establix que, per resolució, s'ordenarà el procés d'aplicació i la data de la seua celebració.   
  
Igualment, la disposició final primera de la mateixa orde autoritza la directora general competent a adoptar totes les mesures que siguen necessàries per a la interpretació, aplicació i desenrotllament d'esta.   
En virtut d'això, resolc:  
  
Primer   
Aprovar la realització de l'avaluació diagnòstica en l'ensenyança obligatòria durant el curs 2012-2013 en els centres educatius de la Comunitat Valenciana sostinguts amb fons públics.   
  
Segon   
Les competències bàsiques que seran avaluades en el marc de l'avaluació diagnòstica de la Comunitat Valenciana en el curs escolar 2012-2013 seran les següents, de conformitat amb el Decret 111/2007 i el Decret 112/2007, de 20 de juliol, del Consell:  
- Competència matemàtica.  
- Competència en comunicació lingüística.  
  
Tercer   
El període d'ompliment dels qüestionaris de context, a través dels quals es recullen les variables contextuals, serà del 29 d'abril a l'11 de maig 2013. Tant la direcció del centre com els professors i els alumnes els ompliran per via telemàtica.  
  
Quart   
El període d'aplicació de les proves serà el següent:  
a) Alumnat de 4t d'Educació Primària: en el període comprés entre el 27 i 31 de maig de 2013 per a la prova escrita i per a la prova d'expressió oral.   
b) Alumnat de 2n d'ESO: en el període comprés entre el 20 i el 24 de maig de 2013.  
Les instruccions per a l'ompliment dels qüestionaris de context i les corresponents a l'aplicació de les proves es comunicaran oportunament als centres.   
  
Quint   
Es nomena una comissió de seguiment i control, per a la coordinació de l'avaluació de diagnòstic en totes les seues fases, composta pels integrants que s'indiquen a continuació:  
President: subdirector general d'Innovació i Qualitat Educativa o persona en qui delegue.  
Vocals:  
L'inspector general o persona en qui delegue.  
Tres inspectors d'educació, un per cada direcció territorial.   
Tres representants dels CEFIRE, un per cada direcció territorial.  
El cap del servici competent en l'avaluació de diagnòstic.   
El cap del Servici de Formació del Professorat.  
El cap del Servici d'Informàtica per a la gestió educativa.  
Actuarà com a secretari/ària un/a funcionari/ària de la Direcció General d'Innovació, Ordenació i Política Lingüística.  
Esta comissió, que es regirà quant a la seua constitució, funcionament i adopció d'acords per la normativa vigent en matèria d'òrgans col·legiats continguda en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, podrà ser ampliada quant a la seua composició en funció de les necessitats que es posen de manifest al llarg del procés, per resolució d'este mateix òrgan.  
  
  
Sext   
La directora general d'Innovació, Ordenació i Política Lingüística dictarà les instruccions necessàries per al compliment de tot el que recull esta resolució, i adoptarà les mesures oportunes per a ordenar l'aplicació de les distintes proves que componen l'avaluació de diagnòstic l'any 2013.  
  
València, 12 de març de 2013.- La directora general d'Innovació, Ordenació i Política Lingüística: Beatriz Gascó Enríquez.